Emigradu
(Scritta al mio rientro dalla Francia – 1974)

Emigradu in terra istraniera
Pro deghessette annos so istadu
Chi de su mundu paria olvidadu
Sempre pensende de manzanu a sera

Si unu die torrare i podia
A custa terra ‘e provincia ‘e Nuoro
Terra sa chi tenia sempre in coro
De s’ulassesa patria natia

Sa chi sempre tenia in pensamentu.
A Deus e a Maria apo pregadu
Pro chi ‘e nou essera torradu
E ca nde so torradu so cuntentu

D’e cussu logu lontanu e anzenu
Pienu de tristesa e amargura
Chi mi paria in d’una sepoltura
In cunfrontu ‘e su sardu lidu amenu

E unu die cun sentidu sanu
Apo decisu impare cun sa prole
De torrare a su logu ue su sole
Ispuntada calorosu ogni manzanu.